CELEX: C2004/201/45
Language: da
Date: 2004-08-07 00:00:00
Title: Sag T-202/04: Sag anlagt den 27. maj 2004 af Madaus Aktiengesellschaft mod Kontoret for Harmonisering i det Indre Marked (Varemærker og Design) (KHIM)

7.8.2004   
            
            
               DA
            
            
               Den Europæiske Unions Tidende
            
            
               C 201/22
            
         Sag anlagt den 27. maj 2004 af Madaus Aktiengesellschaft mod Kontoret for Harmonisering i det Indre Marked (Varemærker og Design) (KHIM)
   (Sag T-202/04)
   (2004/C 201/45)
   Processprog vælges i overensstemmelse med procesreglementets artikel 131, stk. 2 — det sprog, stævningen er affattet på: engelsk
   Ved De Europæiske Fællesskabers Ret i Første Instans er der den 27. maj 2004 anlagt sag mod Kontoret for Harmonisering i det Indre Marked (Varemærker og Design)(KHIM) af Madaus Aktiengesellschaft, Köln (Tyskland), ved advokat I. Valdelomar Serrano.
   Den anden part i sagen for appelkammeret var Optima Health Limited.
   Sagsøgeren har nedlagt følgende påstande:
   
               —
            
            
               Det fastslås, at KHIM begik en retlig fejl, da den traf den anfægtede afgørelse.
            
         
               —
            
            
               Den anfægtede afgørelse annulleres.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Optima Health Ltd, ændret til The Optimal Health Ltd.
            
         
               EF-varemærket, der søges registreret:
            
            
               Ordmærket »ECHINAID« for varer i klasse 5 (vitaminer, kosttilskud, urtepræparater, farmaceutiske og medicinske præparater) (CTM ansøgning nr. 1666239).
            
         
               Indehaver af det i indsigelsessagen påberåbte varemærke eller tegn:
            
            
               Madaus AG.
            
         
               Det i indsigelsessagen påberåbte varemærke eller tegn:
            
            
               Den internationale varemærkeregistrering af ordmærket »ECHINACIN« for varer i klasse 5 (kemiske farmaceutiske præparater).
            
         
               Indsigelsesafdelingens afgørelse:
            
            
               Indsigelsen forkastes.
            
         
               Appelkammerets afgørelse:
            
            
               Afslag på den af Madaus indbragte klage.
            
         
               Søgsmålsgrunde:
            
            
               Sagsøgeren har gjort gældende, at Appelkammeret med urette anvendte begrebet det relevante marked og den relevante kundekreds. Sagsøgeren har også gjort gældende, at forstavelsen Echina ikke er beskrivende, og at der er en risiko for forveksling mellem varemærkerne.